Sifnos

Sifnos ( grčki grčki: Σίφνος) je jedno od ostrva u grupaciji Kiklada u Grčkoj. Upravno ostrvo pripada okrugu Kikladi i Periferiji Južni Egej, gde sa obližnjim ostrvcima čini zasebnu opštinu. Prirodni uslovi Sifnos je jedno od ostrva Kiklada srednje veličine. Prestonica Atina je na 130 km udaljenosti ka severu. Najbliža okolna ostrva su na oko 15 km razdaljine: Kimolos ka jugozapadu, Serifos ka severu i Paros ka istoku. Ostrvo je srednje razuđeno i planinsko u većem delu. Sifnos spada u ostrva Kiklada koja su položena dalje od kopna, što povezano sa sušnom sredozemnom klimom prouzrokuje stalan nedostatak vode. Zbog toga je Sifnos sušan i kamenit, a biljni i životinjski svet su takođe osobeni za ovu klimu. Od gajenih kultura dominiraju maslina i vinova loza. Historija Za Sifnos, kao i za celokupne Kiklade, je neobično važno razdoblje kasne praistorije, Kikladska Civilizacija, zavisna i bliska Kritskoj. Iza Kikladske civilizacije su danas ostale brojne figurine-idoli, vezane za zagrobni život. Tokom stare Grčke Sifnos je bio jedan od malih polisa u veoma važnom delu Grčke i poznat po bogatstvu zahvaljujući nalazištima srebra. Posle toga Sifnosom je vladao stari Rim, a zatim i Vizantija. 1204. g. posle osvajanja Carigrada od strane Krstaša Kikladi potpadaju pod vlast Mlečana, pod kojima ostaju dugo, do 16. veka, kada novi gospodar postaje osmansko carstvo. Stanovništvo Sifnosa je bilo uključeno u Grčki ustanak 20ih godina 19. veka, pa je ostrvo odmah pripalo novoosnovanoj Grčkoj. Međutim, razvoj nove države nije sprečio iseljavanje mesnog stanovništva u 20. veku. Poslednjih decenija ovo je donekle umanjeno razvojem turizma. Stanovništvo Glavno stanovništvo na Sifnosu su Grci. Sifnos spada u ostrva sa srednjom gustinom naseljenosti među značajinijim ostrvima Kiklada, ali je razvoj turizma proteklih 20ak godina doprineo naglom prosperitetu ostrva i rastu broja stanovnika za oko 25%. 1/3 stanovništva živi u središtu ostrva, naselju Apolonija, a isti broj živi i u obližnjem naselju Atemonas, nekadašnjoj glavnoj luci ostrva, a danas središtu turističke privrede na Sifniosu. Privreda Privreda Sifnosa se danas zasniva najviše na turizmu i pomorstvu, a sve manje na tradicinalnoj poljoprivredi (masline, vinova loza, manje južno voće). Vanjske veze www.sifnos.gr - Zvanična prezentacija ostrva Sifnos